
           REPUBLIKA HRVATSKA

VUKOVARSKO-SRIJEMSKA ŽUPANIJA 

            OPĆINA CERNA

         OPĆINSKO VIJEĆE 

KLASA: 363-01/24-01/2
URBROJ: 2196-11-02-24-1
Cerna, 18.12.2024.
Na temelju članaka 44. i 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 29. Statuta  Općine Cerna („Službeni vjesnik“  Vukovarsko-srijemske županije broj: 13/09, 2/13, 24/14, 8/18, 4/21) na 28. sjednici Općinskog vijeća, održanoj 18.12.2024. godine, donosi se 
P R A V I L N I K
o dodjeli stipendija
I. OPĆE ODREDBE
Članak 1.

          Ovim se Pravilnikom o dodjeli stipendija studentima Općine Cerna (u daljnjem tekstu: Pravilnik) uređuju uvjeti, postupak te druga pitanja u svezi s dodjelom stipendija studentima.
Članak 2.
         Izrazi koji se koriste u ovom Pravilniku, a imaju rodno značenje, odnose se jednako na ženski i muški rod. 
Članak 3.
          Sredstva za stipendije osiguravaju se u Proračunu Općine Cerna.
          Visinu mjesečne stipendije za svaku akademsku godinu određuje Općinski načelnik svojom Odlukom, a sukladno sredstvima predviđenim u Proračunu Općine Cerna za kalendarsku godinu u kojoj se dodjeljuje stipendija.

Članak 4.

          Pravo na stipendiju mogu ostvariti redovni studenti nakon upisane druge godine studija, pod uvjetom da :

· su državljani  Republike Hrvatske s neprekinutim prebivalištem na području općine Cerna u posljednje četiri (4) godine prije podnošenja zahtjeva za dodjelu stipendije, iznimno i kraće, ukoliko podnositelj zahtjeva dokaže prebivalište cijele obitelji na području općine Cerna.

· su upisani kao redoviti studenti 2. ili više godine na preddiplomskom i diplomskim sveučilišnim studijima, preddiplomskim stručnim studijima i specijalističkim diplomskim stručnim studijima  
· ne primaju stipendiju ili bilo koji drugi oblik novčane pomoći od strane drugog isplatitelja
· prethodno nisu koristili stipendiju za isti stupanj i studijsku godinu obrazovanja

· da nije apsolvent

· do trenutka podnošenja zahtjeva nemaju više od 25 godina starosti.
II. STIPENDIJE ZA STUDENTE I. GODINE STUDIJA I IZVANREDNE STUDENTE
                                                         Članak 5.
          Svi studenti upisani u prvu godinu redovitog studija na preddiplomskim i diplomskim sveučilišnim studijima, preddiplomskim stručnim studijima i specijalističkim diplomskim stručnim studijima, kao i svi izvanredni studenti,  ostvaruju pravo na jednokratnu stipendijsku pomoć u visini iznosa do dvije mjesečne naknade stipendije za akademsku godinu u kojoj se dodjeljuje stipendija. 

Odluku o dodjeli jednokratne stipendijske pomoći donosi Općinski načelnik.

III.  STIPENDIJE ZA STUDENTE DRUGE I VIŠIH GODINA STUDIJA
Članak 6.

          Osnovni kriteriji za rangiranje prijavljenih na natječaj za stipendije su:

· uspješnost prilikom studija
· socijalni status.
Članak 7.

          Bodovanje kandidata vrši se na sljedeći način:

1. Uspjeh na studiju

Prosjek ocjena                                       Broj bodova
3,00 - 3,24                                                  5
3,25 – 3,50


             15
3,51 – 3,74


             25

3,75 - 4,00                                                 35
4,01 – 4,24                                                45
4,25 – 4,50                                                55
4,51 – 4,74                                                65
4,75 – 5,00                                                70
2.1. Socijalni status

      Prihod po članu obitelji (eur)                        Broj bodova
     do  400,00                                                           30        
     od 400,00 – 499,00                                             25        
     od 500,00 – 599,00                                             20        
     od 600,00 – 699,00                                             15        
     više od 700,00                                                    10              
2.2. 
Ostali socijalni uvjeti
     Ostali socijalni uvjeti                                          Broj bodova  

     Kandidat je dijete bez oba roditelja                        15
     Kandidat je dijete samohranog roditelja                 10
     Kandidat je iz obitelji s troje i više djece                5 bodova  za treće i svako sljedeće dijete
     Kandidat je iz obitelji s dva i više studenata
   5 bodova za drugog i za svakog       

                                                                                        sljedećeg studenta
          Bodovi stečeni temeljem navedenih mjerila iz ovog članka se zbrajaju te se  kandidati  rangiraju prema ostvarenom zbroju bodova.
Članak 8.

        Pravo na stipendiju Općine Cerna mogu ostvariti studenti sa invaliditetom sukladno članku 4. ovog Pravilnika.
       Ostvarivanje tog prava student dokazuje pravomoćnim rješenjem nadležnog tijela o utvrđenom invaliditetu.

Članak 9.

          Ukoliko dva ili više kandidata imaju jednak broj bodova, bolje rangiran je onaj student koji ima bolji prosjek ocjena. Ukoliko i po ovom kriteriju dva ili više kandidata imaju jednak broj bodova, tada je bolje rangiran onaj student koji ima manji iznos prihoda po članu kućanstva. 
Članak 10.

          Studentu koji po objavljenom natječaju za dodjelu stipendije ne ostvari uvjete iz članka 6. ovog Pravilnika za dodjelu stipendije, može se dodijeliti jednokratna stipendijska pomoć u visini iznosa do dvije mjesečne naknade stipendije za akademsku godinu u kojoj se dodjeljuje stipendija. 

Odluku o dodjeli jednokratne stipendijske pomoći donosi Općinski načelnik.
2. NATJEČAJ ZA DODJELU STIPENDIJA

Članak 11.

          Odluku o raspisivanju javnog natječaja za dodjelu stipendije donosi Općinski načelnik.

          Natječaj se objavljuje na oglasnoj ploči Općine Cerna i internet stranici Općine Cerna, a provodi ga Jedinstveni upravni odjel.

          Rok za podnošenje zahtjeva je 20 dana od dana objave natječaja.
Članak 12.

          Natječaj za dodjelu stipendija sadrži:
· iznos mjesečne stipendije i vrijeme korištenja iste,

· rok u kojem se podnose prijave na natječaj i dokumentaciju koju treba priložiti uz prijavu, s naznakom da se nepotpune i nepravodobne prijave neće uzimati u obzir,

· osnovna mjerila za dodjelu stipendije,

· ostale odrednice potrebne za provođenje natječaja.

Članak 13.

          Zahtjev za dodjelu stipendije podnosi se na propisanom obrascu.

Članak 14.

Zahtjevu iz prethodnog stavka podnositelj je dužan priložiti sljedeće dokumente:
· izvornik uvjerenja/potvrde o upisu na studiji za tekuću akademsku godinu,

· izvornik prijepisa ocjena svih položenih ispita s prethodnih godina studija,
· preslika osobne iskaznice,
· vlastoručno potpisana izjava studenta da nema odobrenu stipendiju od strane drugog subjekta (na obrascu),
· vlastoručno potpisana izjava studenta o članovima zajedničkog kućanstva (na obrascu),
· izvornik potvrde o visini dohotka za prethodnu godinu izdane od nadležne Porezne uprave Ministarstva financija za sve članove zajedničkog kućanstva i sebe kao podnositelja,
· preslika Rješenja HZMO o utvrđenom stupnju invaliditeta, 
· Izjavu kandidata:
      da kandidata uzdržava samohrani roditelj ,
      da je kandidat iz obitelji s troje ili više djece (preslike rodnih listova djece),
      da je kandidat dijete bez oba roditelja,
      da je kandidat iz obitelji s dva ili više studenta. 
Tražena dokumentacija ne smije biti starija od 3 mjeseca u odnosu na datum podnošenja zahtjeva za stipendiju.

Članak 15.
Na temelju pristiglih zahtjeva utvrđuje se Lista kandidata za dodjelu stipendije. 

Prijedlog Liste kandidata za dodjelu stipendija objavljuje se na oglasnoj ploči Općine Cerna i na mrežnim stranicama Općine Cerna www.cerna.hr u roku od 20 dana reda od dana zaključenja natječaja.

             Objavom prijedloga Liste na mrežnim stranicama ista se smatra dostavljenom svim sudionicima natječaja.

            Svaki kandidat može podnijeti pisani prigovor na prijedlog Liste kandidata u roku od osam dana od dana objave. 
Prigovor se podnosi Općinskom načelniku Općine Cerna koji o prigovoru odlučuje u roku od osam dana od dana njegova primitka.

Odluka Općinskog načelnika o prigovoru je konačna.
                                                   Članak 16.
Lista za dodjelu stipendija je konačna istekom roka za podnošenje prigovora ili po donošenju Odluke Općinskog načelnika  o prigovoru. 

Općinski načelnik na osnovu konačne Liste za dodjelu stipendija donosi Odluku o dodjeli stipendija. 

Odluka se objavljuje na mrežnim stanicama Općine Cerna

Članak 17.


Sa studentima kojima je dodijeljena stipendija zaključuje se ugovor o dodjeli stipendije.

Ugovor o dodjeli stipendije sadrži:

· podatke o ugovornim stranama,

· naziv i mjesto obrazovne ustanove,

· naziv struke, zvanja ili zanimanja za koje se obrazuje korisnik stipendije,

· visinu stipendije i način isplate,

· vrijeme korištenja stipendije,

· način rješavanja međusobnih prava i obveza,

· odredbe o prestanku davanja stipendije, mirovanju i druge odredbe važne za korištenje stipendije,
· mjesto i datum sklapanja Ugovora, potpise ugovornih stranaka, odnosno njihovih zastupnika i druge odredbe.
Članak 18.


Ugovor o stipendiranju korisnika stipendije zaključuje Općinski načelnik Općine Cerna u dva istovjetna primjerka.
Stipendija je bespovratna, ukoliko stipendista  ispunjava ugovorne obveze.
Članak 19.


Stipendija se  isplaćuje u 10 jednakih mjesečnih obroka  korištenjem usluga banke. Isplata stipendija za tekuću akademsku godinu počinje od mjeseca siječnja zaključno s mjesecom listopadom.

Stipendije za siječanj i veljaču biti će isplaćene zajedno sa stipendijama za ožujak i travanj.
Članak 20.


Ako korisnik stipendije prekrši ugovorom preuzete obveze davatelj stipendije  ima pravo jednostrano raskinuti Ugovor.


Davatelj stipendije jednostrano će raskinuti ugovor o stipendiranju u slijedećim slučajevima:

· ako se  ispiše sa upisanog studija,

· ako student tijekom studija promjeni mjesto prebivališta,

· ako ustanovi da je korisnik stipendije dao netočne podatke ili dokumente u postupku sklapanja ugovora, a što je bitno utjecalo na njegova prava i obveze,
· ako korisnik stipendije bude pravomoćno osuđen za krivično djelo s izdržavanjem kazne zatvora duže od 6 mjeseci.


Ako korisnik stipendije po bilo kojem od navedenih slučajeva izgubi pravo na dodijeljenu stipendiju, obvezan je odmah i u cijelosti vratiti stipendiju za razdoblje za koje ju je neopravdano primao.
          Ako je korisnik stipendije istovremeno primao stipendiju drugog subjekta obvezan je vratiti stipendiju koju je primao istovremeno sa sredstvima drugog stipenditora.

          Iznimno odlukom Općinskog načelnika uz prethodnu suglasnost Općinskog vijeća Općine Cerna korisnika stipendije može se osloboditi obveze povrata stipendije koja je nastala zbog neispunjena i kršenja ugovornih obveza.
Članak 21.

        Općina Cerna obvezuje se izvršavati financijske obveze iz ovoga Pravilnika sukladno financijskim mogućnostima Proračuna Općine Cerna.

Članak 22.

Stupanjem na snagu ovoga Pravilnika prestaje važiti Pravilnik o dodjeli stipendija, KLASA: 604-02/10-01/1, URBROJ: 2212/04-01-10/1 („Službeni vjesnik“ Vukovarsko-srijemske županije broj 4/2015).
                                                                    Članak 23. 

            Ovaj Pravilnik stupa na snagu osmog dana od  dana objave u “Službenom vjesniku” Vukovarsko-srijemske županije.

PREDSJEDNIK OPĆINSKOG VIJEĆA

Mario Kesegić, mag.ing.mech.
